ပေါ်နွေလလျှင်

မေးခွန်း: ပေါ်နွေလလျှင်ကဗျာတွင် စာဆို၏ဖွဲ့ဆိုသုံးနှုန်း ထားသော စကားအသုံးအနှုန်းများသည် စာဆိုဖော်ပြလိုသော
အကြောင်းအရာနှင့် လိုက်ဖက်မှု ရှိ မရှိ သုံးသပ်ပါ။
အဖြေ: ပေါ်နွေလလျှင်ကဗျာသည် တောင်ငူခေတ်စာဆိုရတုဘုရင် နတ်ရှင်နောင် စပ်ဆိုခဲ့သော ရတုကဗျာတစ်ပုဒ်
ဖြစ်ပါသည်။ တာဝန်အရ ရှေ့တန်းစစ်စခန်းသို့ ရောက်ရှိနေချိန်တွင် ကျန်ရစ်ခဲ့သော ချစ်သူအတွက် ပူပန်သောကများ
ဖြစ်ပေါ်နေသော စာဆို၏စိတ်ခံစားချက်ကို သရုပ်ဖော်ရေးဖွဲ့ထားသော ရတုကဗျာဖြစ်သည်။ စာဆိုသုံးနှုန်းထားသော
စကားအသုံးအနှုန်းများသည် စာဆိုဖော်ပြလိုသော အကြောင်းအရာနှင့် လိုက်ဖက်မှုရှိကြောင်း သုံးသပ်မိပါသည်။
စစ်မြေပြင်ရောက် စစ်ထွက်မောင်က နေပြည်တော်၌ကျန်ရစ်ခဲ့ရသော ချစ်သူမယ်လေးအပေါ် ပူပန်သောက
များဖြစ်နေသည့် စိတ်ခံစားချက်ကို ပေါ်လွင်အောင် နွေကာလရာသီဥတု မတည်ငြိမ်ပုံ၊ လွမ်းဆွတ်ဖွယ်ကောင်းပုံ
တို့ဖြင့် သရုပ်ဖော်ထားပါသည်။ “တောင်ကခြိမ့်မြူး၊ မင်းလွင်ဦး” ဟူသောအဖွဲ့၊ “မုန်တိုင်းဆင်လို၊ တိမ်ညိုမှိုင်းထပ်၊
ပြက်လျှပ်ပြ၊”... ဟူသောအဖွဲ့တို့မှာ နွေကာလ၌ တောင်လေးများတိုက်ခတ်နေပုံ၊ မင်းလွင်မြူခိုးများ ကျဆင်းနေ၍
လွမ်းဖွယ်ကောင်းပုံ၊ တိမ်ညိုတိမ်မဲများ ထူထပ်နေပုံ၊ မုန်တိုင်းဆင်လိုဟန်ပုံရိပ်များ မြင်နေရပုံ၊ လျှပ်စီးများပြက်နေပုံ
တို့မှာ အလွမ်းဓာတ်ခံရှိနေသော ချစ်သူမောင်အတွက် အလွမ်းခံစားချက်ကို တွန်းအားပေးနေသော စကားအသုံးအနှုန်း
များဖြစ်သဖြင့် အလွမ်းသောကနှင့် လိုက်ဖက်မှုရှိပါသည်။


“စိမ်းဝါမိုးပန်း၊ ထွေထွေစွန်း” ဟူသော စကားအသုံးအနှုန်းမှာလည်း လျှပ်စီးလက်လိုက်သ
တိမ်ရောင်စုံတို့မှာ အစိမ်းရောင် အဝါရောင်လျှပ်ပန်းအစုံစုံ ပေါ်လာကြောင်း၊ မိုးကောင်းကင်ပေါ်မှ တိမ်ရောင်စုံတို့မှ
နှစ်သက်စဖွယ် ပန်းကလေးနှင့် ထပ်တူပြုကာ “မိုးပန်း” ဟူသော ရူပကအလင်္ကာအသုံးအနှုန်းမှာလည်း နှစ်သ
စရာကောင်းလှပါသည်။ ချစ်သူလေး၏ အသားအရေအလှကိုလည်း “ပြာစင်ရွှန်းလတ်၊ ဖြူဝင်းမွတ်”ဟူ၍
အရေ ကြည်လင်ဖြူဝင်း တောက်ပချောမွတ်နေကြောင်း အလှသရုပ်ပေါ်စေသည့် အသုံးအနှုန်းဖြစ်ပါသည်။ ချစ်သူသူ
၏ အလွမ်းခံစားချက်ကို "နေရှိန်ထိ၍ ညွတ်ပြောင်းနေသော ကြာနွယ်ကဲ့သို့ ဖယောင်းကဲ့သို့” ညွတ်ပြောင်းနေပုံကို
ဥပမာအလင်္ကာမြောက်စွာ "ကြာညွတ်ဖယောင်း၊ နေရှိန်ပြောင်းသို့" ဟူ၍ သရုပ်ဖော်ရေးဖွဲ့ထားသဖြင့် အလွန်
သရုပ်ပေါ်လွင်စေပါသည်။
ချစ်သူမယ်လေး၏ အလွမ်းခံစားချက်များ ဆင့်ကာဆင့်ကာ ခံစားနေရကြောင်း၊ အလွမ်းများလျှံတက်များပြား
နေကြောင်းကို “ဆင့်လောင်းလွမ်းဝှန်”ဟူသော စကားအသုံးအနှုန်းဖြင့် သရုပ်ဖော်ထားရာ လွမ်းပြီးရင်းလွမ်းရင်း
ထပ်ဆင့်အလွမ်းများ ပေါ်လွင်စေပါသည်။ ရာသီအလိုက် ဖူးပွင့်ကြကုန်သော ပန်းကလေးများကို “ရည်စောင်းခန်းမှန်”
ဟူသော ဗင်္ကဝုတ္တိအလင်္ကာဖြင့် သွယ်ဝိုက်ရေးဖွဲ့ထားသည့် စကားအသုံးအနှုန်းမှာလည်း နှစ်သက်ဧဖွယ်ကောင်းစွ
ပါသည်။
“ရှောက်ခဲလတ်ဟု ချစ်ထွတ်တင်သည်” - ဟူသောအဖွဲ့မှာ “ချစ်ထွတ်တင်သည်”… ဟူသေားအဖွဲ့သည်
ချစ်စကားဆိုးသည်ဟု တိုက်ရိုက်မသုံးဘဲ “ချစ်ထွတ်တင်းသည်”” ဟု သွယ်ဝိုက်သုံးထားသောကြောင့် ဝင်္ကဝုတ္တိအလင်္ကာမြောက်
အသုံးအဖြစ် နှစ်သက်စဖွယ် ရေးဖွဲ့ထားရာ ချစ်သူမောင်ပြန်ရောက်မလာသဖြင့် ခံစားနေရကြောင်း ပေါ်လွင်စေသည့်
စကားအသုံးအနှုန်း ဖြစ်ပါသည်။ “ရောက်ခဲလိုက်တာ”ဟု ညည်းတွားပြောဆိုနေဟန် မိန်းကလေး၏အမူအရာကိုပါ
သရုပ်ပေါ်လွင်စေပါသည်။ ချစ်သူထံ အမြန်ရောက်ချင်ကြောင်းကို “တိမ်စွန်လေလျှင်၊ ဖူးရောက်ချင်သည်၊ ငှက်သွင်
ပျံကြွမတတ်သော…… ငှက်ကလေးအသွင်ဖြင့် သွားရောက်ချင်ကြောင်း ဖော်ပြထားသည့် စကားအသုံးကောင်း
ဖြစ်သည်။
ရှိသည်မှုရန်၊ မင်းရေဝန်ကြောင့်... ဟူသော စကားအသုံးအနှုန်းမှာလည်း ရန်ကာရန်ကွယ်ပြုလုပ်ရန်
မင်းကပေးအပ်ထားသည့်တာဝန်ကို ကျေပွန်စွာထမ်းဆောင်နေသည့် တာဝန်သိတတ်မှု အရည်အချင်းတစ်ရပ်ကိုလည်း
ပေါ်လွင်နေပါသည်။ ချစ်သူလေး အလွမ်းပြေစေရန် ဖြေလျော့ပေးထားသည့် အကြောင်းပြချက်ပြစကားရပ် ဖြစ်ပါ
သည်။ “ညက်စင်ခံများအထွတ်သော”… ဟူသော စကားအသုံးမှာလည်း “ချစ်သူ” ဟု တိုက်ရိုက်မဆိုဘဲ
သွယ်ဝိုက်ကာ ရေးဖွဲ့ထားသော ဝင်္ကဝုတ္တိအလင်္ကာမြောက်သည့် အဖွဲ့ဖြစ်သည်။ ချစ်သူလေး၏အလှသရုပ်ဖော်အဖွဲ့ဖြစ်ပြီး
“ညက်ညာဖြူခင်သူတို့ စံထားရပေ မူ ဟု ချစ်သူအပေါ်ထားရှိသည့် စာဆို၏မေတ္တာကို ဖော်ပြထားခြင်းဟု
လည်း ဆိုနိုင်ပါသည်။ ဇာဆိုဖော်ပြလိုသော အကြောင်းအရာနှင့် လိုက်ဖက်မှုရှိပါသည်။
““သက်မျှငယ်ချ”” ““မြရည်သတ်မှတ်”ဟူသော စကားအသုံးအနှုန်းတို့မှာ ချစ်သူဟု တိုက်ရိုက်မသုံးဘဲ
အသက်တမျှချစ်ရသော ငယ်ချစ်ဟူ၍လည်းကောင်း အသက်အဖြစ် ရည်မှန်းရသည့် ကြည်လင်သန့်စင်သူ “မြရည်
သတ်မှတ်”
ဟူ၍လည်းကောင်း ဝင်္ကဝုတ္တိအလင်္ကာမြောက်စွာ မိမိ၏ချစ်သူအပေါ် ထားရှိသောချစ်မေတ္တာကို သရုပ်
ဖော်ထားသည့်
စကားအသုံးအနှုန်းများ ဖြစ်ပါသည်။ ဤစကားအသုံးအနှုန်းတို့သည် ချစ်သူအပေါ် အလွမ်းသောက
များ ဖြစ်စေကြောင်း စာဆိုဖော်ပြလိုသည့် အကြောင်းအရာ
နှင့် လိုက်ဖက်မှုရှိကြောင်း တွေ့ရပါသည်။
“တိုင်းစင်မြ
... ဟူသော စကားအသုံးအနှုန်းမှာ “ကိုယ်လုံးကိုယ်ဖန် ဖွံ့ထွားသန့်စင်ကြည်လင်သူ
အိမ်ရှေ့မင်းသား
ဟု တိုက်ရိုက်မဖော်ပြဘဲ “ကျိုင်းစင်မြ” ဟု
သွယ်ဝှိုက်ရေးဖွဲ့ထားသဖြင့် င်္ကဝုတ္တိအလင်္ကာမြောက်
အဖွဲ့ဖြစ်ပါသည်။ မိမိ၏ခန္ဓာကိုယ် ဖွံ့ထွားမှုကို
သရုပ်ပေါ်လွင်စေသော အဖွဲ့ဖြစ်ပါသည်။


အချုပ်ဆိုရသော် “ပေါ်နွေလလျှင်" ရတုကဗျာသည် နတ်ရှင်နောင်၏ စကားအသုံးအနှုန်းကောင်းမွန်မှု၊
သရုပ်ပေါ်လွင်စေမှု၊ ခံစားချက်ပေါ်လွင်စေမှုတို့ကြောင့် ရတုကဗျာအရေးအဖွဲ့တွင် အကောင်းဆုံးနှင့် အထင်ရှားဆုံး
ရတုကဗျာအဖြစ် မှတ်ကျောက်တင်ခံရခြင်း ဖြစ်ပါသည်။